b'\n_START_ARTICLE_\nZhejiang\n_START_SECTION_\nMaantiede\n_START_PARAGRAPH_\nZhejiang sijaitsee Jangtse-joen etel\xc3\xa4puolella l\xc3\xa4hell\xc3\xa4 Shanghaita. Keisarinkanavan etel\xc3\xa4p\xc3\xa4\xc3\xa4 on Zhejiangin p\xc3\xa4\xc3\xa4kaupungissa Hangzhoussa._NEWLINE_Maakunta sijaitsee It\xc3\xa4-Kiinan meren l\xc3\xa4nsirannalla. Maakunnan naapurimaakuntia ovat Fujian etel\xc3\xa4ss\xc3\xa4, Jiangxi l\xc3\xa4nness\xc3\xa4, Anhui luoteessa ja Jiangsu pohjoisessa sek\xc3\xa4 Shanghai Jangtsen suulla koillisessa.\n_START_SECTION_\nTalous\n_START_PARAGRAPH_\nZhejiangin alueellinen bruttokansantuote oli maan nelj\xc3\xa4nneksi suurin: 3\xc2\xa0756,8 miljardia renminbia (yuan, CNY) eli 450,1 miljoonaa euroa. T\xc3\xa4m\xc3\xa4 oli 6,0\xc2\xa0prosenttia koko Kiinan BKT:st\xc3\xa4. Henke\xc3\xa4 kohti laskettuna se teki 68\xc2\xa0462 CNY, eli 8\xc2\xa0202 EUR. T\xc3\xa4m\xc3\xa4 oli 163\xc2\xa0% Kiinan keskiarvotasosta ja Kiinan viidenneksi korkein henke\xc3\xa4 kohti laskettu alueellinen BKT-arvo._NEWLINE_Ningbon ja Zhoushanin satama on maailman suurin rahtisatama. Vuonna 2013 se k\xc3\xa4sitteli 809,8 miljoonaa tonnia rahtia._NEWLINE_Zhejiang on \xe2\x80\x9dkalan ja riisin maa\xe2\x80\x9d. Maakunnassa tuotetaan my\xc3\xb6s silkki\xc3\xa4 ja teet\xc3\xa4.\n_START_SECTION_\nKoulutus\n_START_PARAGRAPH_\nMaakunnassa sijaitsee Zhejiangin yliopisto.\n_START_SECTION_\nKulttuuri\n_START_PARAGRAPH_\nVanha kiinalainen sanonta: \xe2\x80\x9dTaivaassa on paratiisi, maan p\xc3\xa4\xc3\xa4ll\xc3\xa4 on Suzhou ja Hangzhou\xe2\x80\x9d. Kiinalaisen oopperan muoto yue-ooppera sai alkunsa Zhejiangissa.'